Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 207/12/4402	Levice, 27.9.2012
EEČ : 2-31-114-2012

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného pre prečin neodvedenia dane a poistného podľa § 277 odsek 1 Trestného zákona uznesením č. k. ORP-270/OEK-LV-2012 zo dňa 05. 07. 2012 na tom skutkovom základe, 

	ako konateľ podnikateľského subjektu FELHO, s. r. o., so sídlom XXXXX, Agátova č. 13, IČO: XXXXX subjekt, ktorý za časové obdobie od 01. 01. 2011 do 30. 09. 2011 zamestnával pracovníkov, ktorým boli mesačne z ich hrubej mzdy zrazené podľa zákona vypočítané sumy poistného na sociálne poistenie a preddavky na dani z príjmov fyzických osôb zo závislej činnosti a funkčných pôžitkov, ktoré však zadržal a neodviedol do Sociálnej poisťovne a DÚ za zamestnancov, ale tieto finančné prostriedky použil na iné účely subjektu, čo bolo zistené kontrolou Sociálnej poisťovne a DÚ, pričom za časové obdobie od 01. 01. 2011 do 30. 09. 2011 neodviedol Sociálnej poisťovni Levice poistné za zamestnancov vo výške 301,95 € a XXXXX eviduje neodvedené preddavky na dani za sledované obdobie vo výške 59,31 €, čo celkovo činí nedoplatok vo výške 361,26 €,

lebo zanikla trestnosť činu
Odôvodnenie:
Vyšetrovateľ Okresného riaditeľstva Policajného zboru, Odboru kriminálnej polície v Leviciach, uznesením sp. zn. ORP-270/OEK-LV-2012 zo dňa 04. 07. 2012 vzniesol obvinenie Péterovi Vargovi pre prečin neodvedenia dane a poistného podľa § 277 odsek 1 Trestného zákona na skutkovom základe, ako je uvedené vo výrokovej časti tohto uznesenia.

2

	Preskúmaním spisového materiálu bolo zistené, že obvinené XXXXX, konateľ spol. FELHO, s. r. o., XXXXX, Agátová ul. 13, v čase od 01. 01. 2011 do 30. 09. 2011 strhol poistné na sociálne poistenie a preddavky na dani z príjmov a v tomto období neodviedol do Sociálnej poisťovne 301,95 € a Daňovému úradu sumu vo výške 59,31 €. Tieto rozdiely boli zistené Sociálnou poisťovňou, Daňovým úradom a taktiež na základe znaleckého posudku vypracovaného znalcom z odboru účtovníctvo. Spáchanie skutku bolo preukázané výsluchmi svedka - poškodeného XXXXX, v z.  Sociálnej poisťovne ako i XXXXX, zástupkyňou Daňového úradu v Nitre.

	Obvinený XXXXX uviedol, že mal záujem uhradiť platby sociálnej poisťovni, účet aj s peniazmi mal zablokovaný a dňa 13. 08. 2012 zaplatil dlžné sumy na účty Sociálnej poisťovne, ako i Daňového úradu v plnej výške. Táto skutočnosť bola potvrdená aj splnomocnencami poškodených organizácií.

	Trestného činu neodvedenia dane a poistného podľa § 277 odsek 1 Trestného zákona sa dopustí ten, kto v malom rozsahu zadrží a neodvedie určenému príjemcovi daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, alebo kto neoprávnene v malom rozsahu uplatní nárok na vrátenie dane v úmysle zadovážiť sebe alebo inému neoprávnený prospech, potrestá sa odňatím slobody na jeden až päť rokov. 

Podľa § 86 písmeno e/ Trestného zákona trestnosť činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenie dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu.

Vzhľadom k vyššie uvedenému boli splnené podmienky na postup v zmysle § 215 odsek 1 písmeno h/ Trestného zákona.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Robert Kling
prokurátor